Traveling Wilburys Vol. 3

Το ***Traveling Wilburys Vol. 3*** είναι το δεύτερο και τελευταίο στούντιο άλμπουμ των Traveling Wilburys, ενός συγκροτήματος το οποίο αποτελείται από τους Τζωρτζ Χάρισον, Τζεφ Λιν, Μπομπ Ντίλαν και Τομ Πέτι. Κυκλοφόρησε στις 29 Οκτωβρίου του 1990, ως συνέχεια του πρώτου τους του 1988, *[[Traveling Wilburys Vol. 1]]*. Τα μέλη του συγκροτήματος υιοθέτησαν και πάλι ψευδώνυμα για τις συνεισφορές τους, χρησιμοποιώντας νέα ονόματα από τους φανταστικούς αδελφούς Γουίλμπερι (ελληνική απόδοση του Wilbury).

## Ιστορία
Αν και ήταν η δεύτερη κυκλοφορία τους, το άλμπουμ είχε τον πειραχτικό τίτλο *Vol. 3* από τον Τζωρτζ Χάρισον για να αστειευτεί με τους θαυμαστές. Σύμφωνα με τον Τζεφ Λιν, «Αυτή ήταν η ιδέα του Τζωρτζ. Είπε, "Ας μπερδέψουμε τους ηλίθιους."»  

Καθώς η δυναμική μέσα στο συγκρότημα είχε αλλάξει με τον θάνατο του Ρόι Όρμπισον, τα τέσσερα εναπομείναντα μέλη υιοθέτησαν όλα τα νέα Γουίλμπερι ψευδώνυμα: Σπάικ (Τζωρτζ Χάρισον), Κλέιτον (Τζεφ Λιν), Μάντι (Τομ Πέτι) και Μπου (Μπομπ Ντίλαν). Με τους Χάρισον και Λιν να κάνουν ξανά την παραγωγή, οι ηχογραφήσεις ξεκίνησαν την άνοιξη του 1990. Ένα επιπλέον κομμάτι, μια διασκευή του "Nobody's Child", ηχογραφήθηκε και κυκλοφόρησε τον Ιούνιο του 1990 ως φιλανθρωπικό single για την ενίσχυση του Romanian Angel Appeal της Ολίβια Χάρισον. Το τραγούδι ήταν επίσης το ομώνυμο κομμάτι ενός άλμπουμ πολλαπλών καλλιτεχνών για συγκέντρωση χρημάτων το οποίο συνέταξαν οι Χάρισον, *[[Nobody's Child: Romanian Angel Appeal]]*. Το *Traveling Wilburys Vol. 3* αφιερώθηκε στη μνήμη του «Λέφτι Γουίλμπερι» (Ρόι Όρμπισον).

Όταν κυκλοφόρησε στις 29 Οκτωβρίου στο Ηνωμένο Βασίλειο και μια μέρα αργότερα στις ΗΠΑ,  το άλμπουμ έτυχε λιγότερης θετικής υποδοχής από το *Traveling Wilburys Vol.* *1*, παρόλα αυτά είχε αρκετή επιτυχία. Στις Ηνωμένες Πολιτείες, τα "She's My Baby" (με καλεσμένο κιθαρίστα τον Γκάρι Μουρ) και "Inside Out" έγιναν ραδιοφωνικές επιτυχίες, φτάνοντας στο νούμερο 2 και στο νούμερο 16, αντίστοιχα, στο chart Album Rock Tracks του *Billboard*. Το άλμπουμ έφτασε στο νούμερο 14 στο Ηνωμένο Βασίλειο και στο νούμερο 11 στις ΗΠΑ, όπου πιστοποιήθηκε πλατινένιο από την RIAA.

Συγκρίνοντας τα δύο άλμπουμ των Traveling Wilburys, ένας κριτικός στους *[[The New York Times|New York Times]]* έγραψε τον Νοέμβριο του 1990: «Το σούπερ σταρ pop συγκρότημα παραμένει κοντά στις rock ρίζες των δεκαετιών του '50 και του '60, αντλώντας έμπνευση από τα blues, doo-wop, rockabilly και από τον Μπάντι Χόλι. Αλλά το δεύτερο άλμπουμ τους είναι πιο γρήγορο, πιο αστείο, πιο ανάλαφρο και πιο άγριο από το πρώτο». Το *[[Rolling Stone]]* περιέγραψε την ανάμειξη των μουσικών στυλ των τεσσάρων συμμετεχόντων ως «φαινομενικά αβίαστη» και είπε ότι το άλμπουμ έδειξε ότι συνέχισαν να απολαμβάνουν τη συνεργασία τους. Στα χρόνια τα οποία ακολούθησαν το *Traveling Wilburys Vol.* *3*, υπήρχαν εικασίες για περαιτέρω κυκλοφορίες των Traveling Wilburys. Από την στιγμή που ο Χάρισον θεωρούνταν ο de facto ηγέτης του συγκροτήματος, ο θάνατός του τον Νοέμβριο του 2001 έθεσε τέλος στην πιθανότητα οποιωνδήποτε μελλοντικών έργων. 

Όταν η συμφωνία διανομής του Χάρισον με την Warner Bros. έληξε το 1995, η ιδιοκτησία του καταλόγου του με την Dark Horse Records και των δύο άλμπουμ των Traveling Wilburys επέστρεψε σε αυτόν και τα άλμπουμ έπαψαν να εκδίδονται.  Στις 12 Ιουνίου του 2007, τα *Traveling Wilburys Vol.* *1* και *Traveling Wilburys* *Vol.* *3* επανεκδόθηκαν από την Rhino Records ως *[[The Traveling Wilburys Collection]]*, συσκευασμένα μαζί με επιπλέον κομμάτια και ένα DVD.

## Λίστα κομματιών
 

## Προσωπικό

; **Traveling Wilburys**

* Κλέιτον Γουίλμπερι (Τζεφ Λιν) – ακουστικές και ηλεκτρικές κιθάρες, μπάσο, πλήκτρα, κύρια και δεύτερα φωνητικά
* Σπάικ Γουίλμπερι (Τζωρτζ Χάρισον) – ακουστικές, ηλεκτρικές και slide κιθάρες, μαντολίνο, σιτάρ, κύρια και δεύτερα φωνητικά
* Μπου Γουίλμπερι (Μπομπ Ντίλαν) – ακουστική κιθάρα, φυσαρμόνικα, κύρια και δεύτερα φωνητικά
* Μάντι Γουίλμπερι (Τομ Πέτι) – ακουστική κιθάρα, κύρια και δεύτερα φωνητικά

**Επιπλέον προσωπικό**

* Μπάστερ Σάιντμπερι (Τζιμ Κέλτνερ) – ντραμς, κρουστά
* Τζιμ Χορν – σαξόφωνα
* Ρέι Κούπερ – κρουστά
* Κεν Γουίλμπουρι (Γκάρι Μουρ) – κιθάρα στο "She's My Baby"
* Έρικ Άιντλ (ως Καθηγητής «Τάινι» Χάμπτον) – ένθετες σημειώσεις

## Charts

### Εβδομαδιαία charts

### Charts στο τέλος του χρόνου

### Πιστοποιήσεις

## Παραπομπές

Κατηγορία:Άλμπουμ των Traveling Wilburys
Κατηγορία:Άλμπουμ του 1990